CELEX: 62011TN0481
Language: el
Date: 2011-09-06 00:00:00
Title: Υπόθεση T-481/11: Προσφυγή της 6ης Σεπτεμβρίου 2011 — Ισπανία κατά Επιτροπής

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/25
            
         Προσφυγή της 6ης Σεπτεμβρίου 2011 — Ισπανία κατά Επιτροπής
   (Υπόθεση T-481/11)
   2011/C 319/53
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: A. Rubio González)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει το παράρτημα Ι, μέρος 2, τμήμα 6Δ, πέμπτη περίπτωση, του Εκτελεστικού κανονισμού (ΕΕ) 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών και,
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, το προσφεύγον προβάλλει πέντε λόγους.
   
               1)
            
            
               Ο πρώτος λόγος αντλείται από παραβίαση της ιεραρχίας των κανόνων δικαίου
               Συναφώς, υποστηρίζεται ότι ο προσβαλλόμενος κανονισμός είναι αντίθετος προς τις διατάξεις του άρθρου 113, παράγραφος 2, στοιχείο α', του κανονισμού (ΕΚ) 1234/2007 του Συμβουλίου, της 22αςΟκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1)
               
            
         
               2)
            
            
               Ο δεύτερος λόγος αντλείται από κατάχρηση εξουσίας
               
                           —
                        
                        
                           Συναφώς, υποστηρίζεται ότι η Επιτροπή, καθόσον εξέδωσε την προσβαλλόμενη πράξη, ενήργησε με πρωταρχικό σκοπό την επίτευξη διαφορετικών στόχων από εκείνους που είχε θέσει, αποκλίνοντας με τον τρόπο αυτό από τον εφαρμοστέο κανόνα που έχει θεσπίσει η οικονομική επιτροπή των Ηνωμένων Εθνών για την Ευρώπη (ΟΕΕ/ΗΕ).
                        
                     
         
               3)
            
            
               Ο τρίτος λόγος αντλείται από παράβαση της υποχρεώσεως αιτιολογήσεως
               
                           —
                        
                        
                           Συναφώς, υποστηρίζεται ότι η προσβαλλόμενη πράξη περιέχει διφορούμενη αιτιολογία που δικαιολογεί την έκδοση αποφάσεως αντίθετης από εκείνη που τελικώς εκδόθηκε.
                        
                     
         
               4)
            
            
               Ο τέταρτος λόγος αντλείται από προσβολή της αρχής της ισότητας
               
                           —
                        
                        
                           Συναφώς, υποστηρίζεται ότι η προσβαλλόμενη πράξη επιβάλλει για τα εσπεριδοειδή αυστηρότερες προϋποθέσεις εμπορίας σε σχέση με τα λοιπά οπωροκηπευτικά, οι οποίες δεν δικαιολογούνται αντικειμενικά.
                        
                     
         
               5)
            
            
               Ο πέμπτος λόγος αντλείται από προσβολή της αρχής της αναλογικότητας
               
                           —
                        
                        
                           Συναφώς, υποστηρίζεται ότι η προσβαλλόμενη πράξη επιβάλλει αυστηρότερες προϋποθέσεις σήμανσης στηριζόμενες σε ανακριβείς λόγους, απρόσφορους να δικαιολογήσουν την απόφαση που τελικώς εκδόθηκε.
                        
                     
         
      (1)  ΕΕ L 299 της 16.11.2007, σ. 1 έως 49, όπως τροποποιήθηκε τελευταία από τον κανονισμό (ΕΕ) 513/2010 της Επιτροπής, της 15ης Ιουνίου 2010 (ΕΕ L 150, της 16.6.2010, σ. 40), και τον κανονισμό (ΕΕ) 1234/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010 (ΕΕ L 346, της 30.12.2010, σ. 11).